Perustelumuistio tilimääräykseen VK/74330/00.00.00.01/2023

Tässä perustelumuistiossa on lyhyesti kuvattu syyt tilikarttaan tehtyihin muutoksiin. Tämän tilimääräyksen muutokset suhteessa edelliseen tilimääräykseen koostuvat siirtotalouden tuotoissa ja kuluissa sekä toiminnan tuotoissa käytettävän sektoriluokituksen kuvauksen tarkennuksista (muistion luku 1) sekä yksittäisistä muista muutoksista (muistion luku 2).

Sisällys

[1 Sektoriluokitusten soveltamiseen liittyviä täsmennyksiä 2](#_Toc151568793)

[1.1 Taustaa muutokselle 2](#_Toc151568794)

[1.2 Tarkemmat kuvaukset sektoriluokituksen soveltamiseen tehdyistä täsmennyksistä liikekirjanpidon tilikarttaan 2](#_Toc151568795)

[1.2.1 Tililuokan ”8. Siirtotalouden tuotot ja kulut” selitteen muutos 2](#_Toc151568796)

[1.2.2 Tililuokan 8. tililajit, joiden nimeä ja selitettä muutettu 3](#_Toc151568797)

[1.2.3 Tiliryhmän 30. Maksullisen toiminnan tuotot selite muuttuu 7](#_Toc151568798)

[1.2.4 Yritykset-termin käyttöönottoon liittyvät tilin nimien ja selitteiden muutokset 8](#_Toc151568799)

[2 Muut muutokset 10](#_Toc151568800)

[2.1 Ennakonpidätyksiin ja sosiaaliturvamaksuihin liittyvien lyhytaikaisten saamisten uusi lisäjaottelu 10](#_Toc151568801)

[2.2 Valtionavustusjärjestelmän käyttöön tulevat velkatilien lisäjaottelut 11](#_Toc151568802)

[2.3 Tilimuutokset liittyen talletusten ja maksuliiketilien korkoihin 12](#_Toc151568803)

[2.4 Tilin 90120 Valmisteverot sekä tiliin kuuluvien alajaottelujen selitteiden selkeyttäminen 13](#_Toc151568804)

[2.5 Poistettavat tilien lisäjaottelut 14](#_Toc151568805)

[2.6 Uudet kustannuslaskennassa käytettävät vyörytystilit 14](#_Toc151568806)

# Sektoriluokitusten soveltamiseen liittyviä täsmennyksiä

## Taustaa muutokselle

Siirtotalouden tuotot ja kulut -tililuokka (8-alkuiset liikekirjanpidon tilit) on ryhmitelty tililajeihin siten, että Tilastokeskus pystyy saamaan kirjanpitoyksiköiden tilitiedot ylläpitämänsä kansantalouden tilinpidon sektoriluokituksen mukaisina, kansantalouden tilinpidon edellyttämällä tarkkuustasolla. Sektorijako perustuu tilastokeskuksen [ylläpitämään sektoriluokitukseen](https://www.stat.fi/fi/luokitukset/sektoriluokitus/).

Vastaavasti kuin siirtotalouden tuotoissa ja kuluissa, myös toiminnan tuottojen tileillä (3-alkuiset liikekirjanpidon tilit) on vastaavantyyppinen jaottelu maksullisen toiminnan tuotoissa sekä yhteistoiminnan ja yhteisrahoitteisen toiminnan tileillä. Toiminnan tuotoissa jaottelu on kuitenkin karkeampi kuin siirtotalouden tuotoissa ja kuluissa.

Tilikarttaan tehdään kahdenlaisia sektoriluokitusten soveltamista tarkentavia täsmennyksiä:

1. Tilastokeskuksen sektoriluokituksen soveltamista liikekirjanpidon tileissä selkeytetään kuvaamalla tarvittavien tililajien (siirtotalouden tuottojen ja kulujen osalta) ja tiliryhmän (tiliryhmän 30 Maksullisen toiminnan tuotot osalta) selitteisiin, mitä tilastokeskuksen sektoriluokittelun sektoreita kussakin tililajissa/tilissä käytetään.
2. Käsitteen ”elinkeinoelämä” korvaaminen käsitteellä ”yritykset” sektoriluokituksissa: Yhtenä sektorina on tähän asti käytetty käsitettä elinkeinoelämä. Tilastokeskuksen sektoriluokituksessa ei kuitenkaan käytetä käsitettä *Elinkeinoelämä*, vaan käsitettä *Yritykset*. Samalla selkeytetään toiminnan tuottotileillä sitä, että yritys -sektorille tarkoitetuille tileille kirjataan vain tilastokeskuksen luokitukseen S11 Yritykset kuuluvilta organisaatioilta saatavat tuotot. Esimerkiksi rahoitus- ja vakuutuslaitoksilta ja voittoa tavoittelemattomilta yhteisöiltä saadut tuotot kirjataan muihin tuottoihin.

Nämä täsmennykset kuvataan tarkemmin luvussa 1.2.

## Tarkemmat kuvaukset sektoriluokituksen soveltamiseen tehdyistä täsmennyksistä liikekirjanpidon tilikarttaan

### Tililuokan ”8. Siirtotalouden tuotot ja kulut” selitteen muutos

Tililuokan 8 selitteen toisessa kappaleessa on jo ennen tämän tilimääräyksen yhteydessä tehtäviä täsmennyksiä ollut viittaus periaatteeseen, jolla sektorit valitaan:

*”Siirtotalouden tuotot ja kulut -luokka on ryhmitelty tililajeihin siten, että Tilastokeskus pystyy saamaan kirjanpitoyksiköiden tilitiedot ylläpitämänsä kansantalouden tilinpidon sektoriluokituksen mukaisina. Tässä luokituksessa osa valtionyhtiöstä ja valtion liikelaitoksista luokitellaan elinkeinoelämään kuuluviksi ja osa julkisyhteisöiksi. Kunkin yksikön Tilastokeskuksen sektoriluokituksen voi tarkistaa Valtiokonttorin Määräykset ja ohjeet -sivustolta osoitteesta https://www.valtiokonttori.fi/liikekirjanpidon-sektoriluokitukset-powerbi/?virtu\_login\_attempt=true Tilastokeskus vastaa sektoriluokituksesta ja tietosisällöstä.”*

Tämän tilimääräyksen yhteydessä tililuokan 8 selitteen toiseen kappaleeseen (yllä) lisätään tarkennus, jossa kuvataan tarkemmin tilastokeskuksen sektoriluokituksen ja tililuokan 8 ja 3 yhteydessä käytettävien sektorijakojen välinen yhteys. Tililuokan 8 selitteen toinen kappale kuuluu jatkossa näin (lisäys **lihavoituna**):

*”Siirtotalouden tuotot ja kulut -luokka on ryhmitelty tililajeihin siten, että Tilastokeskus pystyy saamaan kirjanpitoyksiköiden tilitiedot ylläpitämänsä kansantalouden tilinpidon sektoriluokituksen mukaisina. Tässä luokituksessa osa valtionyhtiöstä ja valtion liikelaitoksista luokitellaan elinkeinoelämään kuuluviksi ja osa julkisyhteisöiksi. Kunkin yksikön Tilastokeskuksen sektoriluokituksen voi tarkistaa Valtiokonttorin Määräykset ja ohjeet -sivustolta osoitteesta https://www.valtiokonttori.fi/liikekirjanpidon-sektoriluokitukset-powerbi/?virtu\_login\_attempt=true Tilastokeskus vastaa sektoriluokituksesta ja tietosisällöstä.* ***Tilastokeskuksen sektoriluokituksen ja tilikartan yhteyden selkeyttämiseksi******tilikartan sektorikohtaisissa kokonaisuuksissa on lueteltu ne tilastokeskuksen sektoriluokituksen sektorit, jotka kuuluvat kyseiseen tililajiin tai tiliin. Sektorit luetellaan***

* ***Siirtotalouden tuottojen ja kulujen sektorikohtaisissa tililajeissa (8-alkuiset tililajit), sekä***
* ***Tiliryhmän 30 Maksullisen toiminnan tuotot selitteessä***

### Tililuokan 8. tililajit, joiden nimeä ja selitettä muutettu

Tililuokkaan *8. Siirtotalouden tuotot ja kulut* kuuluviin tililajeihin tehtyjä muutoksia on kahdenlaisia:

* Käsite ”elinkeinoelämä” on korvattu käsitteellä ”yritykset”. Tämä koskee tililajien 803 ja 823 nimeä ja selitettä sekä tililajien 809 ja 829 selitettä.
* Tililajien selitteisiin on lisätty konkreettiset viittaukset tilastokeskuksen sektorijakoon. Lisäys koskee kaikkia tililuokan 8. tililajeja, pois lukien tililajit 810 ja 830.

Tililuokkaan *8. Siirtotalouden tuotot ja kulut* kuuluviin tililajeihin tehdyt muutokset on kuvattu seuraavassa taulukossa. Tililajien nimiin ja selitteisiin tehdyt muutokset on korostettu lihavoinnilla:

|  |  |  |
| --- | --- | --- |
| Tililaji | Uusi nimi | Uusi selite |
| 800 | Siirtotalouden tuotot paikallishallinnolta, pl. hyvinvointialuehallinto | **Sektoriin ”Paikallishallinto pl. hyvinvointialuehallinto” kuuluvat Tilastokeskuksen sektoriin ”S.13131 Paikallishallinto pl. hyvinvointialuehallinto” kuuluvat organisaatiot.**  Sektoriin paikallishallinto pl. hyvinvointialuehallinto kuuluvat kunnat, kuntayhtymät, Ahvenanmaan maakunnan hallitus ja muita paikallishallinnon yksiköitä, kuten esimerkiksi kuntien keskusjärjestöt ja ne paikallishallinnon yksiköiden valvomat osakeyhtiöt, jotka ovat ns. markkinattomia tuottajia.  Hyvinvointialuehallinnolta sekä Helsingin kaupungilta vastaanotetut, Helsingin kaupungin järjestämisvastuulle kuuluvien hyvinvointialueiden tehtävien järjestämiseen liittyvät siirtotalouden tuotot kirjataan tililuokkaan 801. |
| 801 | Siirtotalouden tuotot hyvinvointialuehallinnolta | **Sektoriin ”Hyvinvointialuehallinto” kuuluvat Tilastokeskuksen sektoriin ”S.13132 Hyvinvointialuehallinto” kuuluvat organisaatiot.**  Hyvinvointialuehallintoon kuuluvat hyvinvointialueet, hyvinvointiyhtymät ja muut hyvinvointialuehallinnon yksiköt. Hyvinvointialuehallinnolta saatavat siirtotalouden tuotot on lisäksi eriteltävä hyvinvointialueittain alue/kunta -seurantakohteen hyvinvointialuekoodien avulla. |
| 802 | Siirtotalouden tuotot sosiaaliturvarahastoilta | **Sektoriin ”Sosiaaliturvarahastot” kuuluvat Tilastokeskuksen sektoriin ”S.1314 Sosiaaliturvarahastot” kuuluvat organisaatiot.**  Sosiaaliturvarahastojen sektoriin kuuluvat yksiköt, joiden pääasiallista toimintaa on julkisen vallan säätämän sosiaaliturvan toteuttaminen. Näitä ovat eläkevakuutusyhtiöt, eläkesäätiöt, eläkekassat ja julkiset laitokset, kuten kuntien ja valtion työntekijöiden eläketurvaa hoitavat yksiköt (KEVA, Eläketurvakeskus, Maatalousyrittäjien eläkelaitos, Merimieseläkekassa ja Työeläkekassa), työttömyyskassat, Työttömyysvakuutusrahasto, Työttömyyskassojen tukikassa ja Erorahasto sekä sairaus-, hautaus- ja eroavustuskassat.   Valtion eläkerahastolta, joka on osa sosiaaliturvarahastoja, saadut siirtotalouden tuotot kirjataan tilille 80900000 Siirrot Valtion eläkerahastosta. |
| 803 | Siirtotalouden tuotot **yrityksiltä** | **Sektoriin ”Yritykset” kuuluvat Tilastokeskuksen sektoriin ”S.11 Yritykset” kuuluvat organisaatiot.**  **Sektori S.11 sisältää** yritykset ja asuntoyhteisöt lukuun ottamatta rahoitus- ja vakuutuslaitoksia. Osa liikelaitoksista (Metsähallitus) kuuluu tähän sektoriin. |
| 804 | Siirtotalouden tuotot rahoitus- ja vakuutuslaitoksilta | **Sektoriin ”Rahoitus- ja vakuutuslaitokset” kuuluvat Tilastokeskuksen sektoriin ”S.12 Rahoitus- ja vakuutuslaitokset” kuuluvat organisaatiot.**  Rahoituslaitoksia ovat kaikki kotimaiset talousyksiköt, joiden pääasiallisena toimintana on rahoituksen välitys tai sitä tukeva toiminta. Ensisijaisesti vakuutustoimintaa harjoittavat talousyksiköt luetaan tähän sektoriin. Työeläkelaitokset luetaan sosiaaliturvarahastoihin. |
| 805 | Siirtotalouden tuotot voittoa tavoittelemattomilta yhteisöiltä | **Sektoriin ”Voittoa tavoittelemattomat yhteisöt” kuuluvat Tilastokeskuksen sektoriin ”S.15 Kotitalouksia palvelevat voittoa tavoittelemattomat yhteisöt” kuuluvat organisaatiot.** |
| 806 | Siirtotalouden tuotot kotitalouksilta | **Sektoriin "Kotitaloudet” kuuluvat Tilastokeskuksen sektoriin ”S.14 Kotitaloudet” kuuluvat yksityishenkilöt ja organisaatiot.**  Kotitaloussektori kattaa henkilöt tai henkilöryhmät kuluttajina ja markkinatuottajina silloin, kun kotitalouksien yritystoimintaa ei voida erottaa luokiteltavaksi yrityssektoriin. Kotitaloussektoriin luetaan myös henkilöt tai henkilöryhmät tavaroiden ja tiettyjen palvelujen tuottajina omaa loppukäyttöä varten. |
| 807 | Siirtotalouden tuotot EU:n toimielimiltä ja muilta elimiltä | **Sektoriin "EU:n toimielimet” kuuluvat Tilastokeskuksen sektoriin ”S.212 Euroopan unionin toimielimet” kuuluvat organisaatiot.**  Tämä laji sisältää Euroopan unionin toimielimiltä ja muilta elimiltä saadut tuotot. Muilta EU:n jäsenmailta saadut tuotot kuuluvat lajiin 808 Siirtotalouden tuotot ulkomailta. |
| 808 | Muut siirtotalouden tuotot ulkomailta | **Sektoriin "Ulkomaat” kuuluvat Tilastokeskuksen sektoreihin ”S.211 Euroopan unionin jäsenvaltiot” sekä ”S.22 Euroopan unionin ulkopuoliset valtiot ja kansainväliset järjestöt” kuuluvat organisaatiot.** |
| 809 | Siirtotalouden tuotot valtionhallinnolta | **Sektoriin "Valtionhallinto” kuuluvat Tilastokeskuksen sektoriin ”S.1311 Valtionhallinto” kuuluvat organisaatiot.**  Valtionhallintoon kuuluu budjettitalouden ohella muita valtionhallinnon yksiköitä. Näitä ovat esimerkiksi budjettitalouden ulkopuoliset valtion rahastot sekä laitoksina ja säätiöinä toimivat yliopistot ja niiden kiinteistöyhtiöt (Aalto-yliopistokiinteistöt Oy, Helsingin yliopistokiinteistöt Oy, Suomen yliopistokiinteistöt Oy) tytäryhteisöineen. Lisäksi sektoriin kuuluvat Senaatti-kiinteistöt tytäryhteisöineen ja ne valtionhallinnon yksiköiden valvomat osakeyhtiöt, jotka ovat markkinattomia tuottajia, kuten HAUS kehittämiskeskus Oy, Yleisradio Oy, Solidium Oy ja Leijona Catering Oy. Metsähallitus-liikelaitos kuuluu sektoriin **Yritykset**. |
| 820 | Siirtotalouden kulut paikallishallinnolle pl. hyvinvointialuehallinto | **Sektoriin ”Paikallishallinto pl. hyvinvointialuehallinto” kuuluvat Tilastokeskuksen sektoriin ”S.13131 Paikallishallinto pl. hyvinvointialuehallinto” kuuluvat organisaatiot.**  Paikallishallintoon kuuluvat kunnat, kuntayhtymät, Ahvenanmaan maakunnan hallitus ja muita paikallishallinnon yksiköitä, kuten esimerkiksi kuntien keskusjärjestöt ja ne paikallishallinnon yksiköiden valvomat osakeyhtiöt, jotka ovat ns. markkinattomia tuottajia.  Hyvinvointialuehallinnolle sekä Helsingin kaupungin järjestämisvastuulle kuuluvien hyvinvointialueiden tehtävien järjestämistä varten maksettavat tulonsiirrot kirjataan tililuokkaan 821. |
| 821 | Siirtotalouden kulut hyvinvointialuehallinnolle | **Sektoriin ”Hyvinvointialuehallinto” kuuluvat Tilastokeskuksen sektoriin ”S.13132 Hyvinvointialuehallinto” kuuluvat organisaatiot.**  Hyvinvointialuehallintoon kuuluvat hyvinvointialueet, hyvinvointiyhtymät ja muut hyvinvointialuehallinnon yksiköt. Tililuokkaan kirjataan lisäksi Helsingin kaupungin järjestämisvastuulle kuuluvien hyvinvointialueiden tehtävien järjestämistä varten maksettavat tulonsiirrot. Hyvinvointialuehallinnolle maksettavat siirtotalouden menot on lisäksi eriteltävä hyvinvointialueittain alue/kunta -seurantakohteen hyvinvointialuekoodien avulla. |
| 822 | Siirtotalouden kulut sosiaaliturvarahastoille | **Sektoriin ”Sosiaaliturvarahastot” kuuluvat Tilastokeskuksen sektoriin ”S.1314 Sosiaaliturvarahastot” kuuluvat organisaatiot.**  Sosiaaliturvarahastojen sektoriin kuuluvat yksiköt, joiden pääasiallista toimin-taa on julkisen vallan säätämän sosiaaliturvan toteuttaminen. Näitä ovat eläkevakuutusyhtiöt, eläkesäätiöt, eläkekassat ja julkiset laitokset, kuten kuntien ja valtion työntekijöiden eläketurvaa hoitavat yksiköt. (KEVA, Eläketurvakeskus, Maatalousyrittäjien eläkelaitos, Merimieseläkekassa ja Työeläkekassa), työttömyyskassat, Työttömyysvakuutusrahasto, Työttömyyskassojen tukikassa ja Erorahasto sekä sairaus- hautaus- ja eroavustuskassat.   Valtion eläkerahastolle, joka on osa sosiaaliturvarahastoja, maksetut siirtotalouden kulut kirjataan tilille 82900000 Siirrot talousarvion ulkopuolella oleville valtion rahastoille. |
| 823 | Siirtotalouden kulut **yrityksiltä.** | **Sektoriin ”Yritykset” kuuluvat Tilastokeskuksen sektoriin ”S.11 Yritykset” kuuluvat organisaatiot.**  **Sektori S.11 sisältää** yritykset ja asuntoyhteisöt lukuun ottamatta rahoitus- ja vakuutuslaitoksia. Osa liikelaitoksista (Metsähallitus) kuuluu tähän sektoriin. |
| 824 | Siirtotalouden kulut rahoitus- ja vakuutuslaitoksille | **Sektoriin ”Rahoitus- ja vakuutuslaitokset” kuuluvat Tilastokeskuksen sektoriin ”S.12 Rahoitus- ja vakuutuslaitokset” kuuluvat organisaatiot.**  Rahoituslaitoksia ovat kaikki kotimaiset talousyksiköt, joiden pääasiallisena toimintana on rahoituksen välitys tai sitä tukeva toiminta. Ensisijaisesti vakuutustoimintaa harjoittavat talousyksiköt luetaan tähän sektoriin. Työeläkelaitokset luetaan sosiaaliturvarahastoihin. |
| 825 | Siirtotalouden kulut voittoa tavoittelemattomille yhteisöille | **Sektoriin ”Voittoa tavoittelemattomat yhteisöt” kuuluvat Tilastokeskuksen sektoriin ”S.15 Kotitalouksia palvelevat voittoa tavoittelemattomat yhteisöt” kuuluvat organisaatiot.** |
| 826 | Siirtotalouden kulut kotitalouksille | **Sektoriin "Kotitaloudet” kuuluvat Tilastokeskuksen sektoriin ”S.14 Kotitaloudet” kuuluvat yksityishenkilöt ja organisaatiot.**  Kotitaloussektori kattaa henkilöt tai henkilöryhmät kuluttajina ja markkinatuottajina silloin, kun kotitalouksien yritystoimintaa ei voida erottaa luokiteltavaksi yrityssektoriin. Kotitaloussektoriin luetaan myös henkilöt tai henkilöryhmät tavaroiden ja tiettyjen palvelujen tuottajina omaa loppukäyttöä varten. |
| 827 | Siirtotalouden kulut EU:n toimielimille ja muille elimille | **Sektoriin "EU:n toimielimet” kuuluvat Tilastokeskuksen sektoriin ”S.212 Euroopan unionin toimielimet” kuuluvat organisaatiot.**  Tämä laji sisältää Euroopan unionin toimielimille ja muille elimille maksetut kulut. Muille EU:n jäsenmaille kuin Suomelle maksetut kulut kuuluvat lajiin 828 Muut siirtotalouden kulut ulkomaille. |
| 828 | Muut siirtotalouden kulut ulkomaille | **Sektoriin "Ulkomaat” kuuluvat Tilastokeskuksen sektoreihin ”S.211 Euroopan unionin jäsenvaltiot” sekä ”S.22 Euroopan unionin ulkopuoliset valtiot ja kansainväliset järjestöt” kuuluvat organisaatiot.** |
| 829 | Siirtotalouden kulut valtionhallinnolle | **Sektoriin "Valtionhallinto” kuuluvat Tilastokeskuksen sektoriin ”S.1311 Valtionhallinto” kuuluvat organisaatiot.**  Valtionhallintoon kuuluu talousarviotalouden ohella muita valtionhallinnon yksiköitä. Näitä ovat esimerkiksi talousarvion ulkopuoliset valtion rahastot sekä laitoksina ja säätiöinä toimivat yliopistot ja niiden kiinteistöyhtiöt (Aalto-yliopistokiinteistöt Oy, Helsingin yliopistokiinteistöt Oy, Suomen yliopistokiinteistöt Oy) tytäryhteisöineen. Lisäksi sektoriin kuuluvat Senaatti-kiinteistöt tytäryhteisöineen ja ne valtionhallinnon yksiköiden valvomat osakeyhtiöt, jotka ovat markkinattomia tuottajia, kuten HAUS kehittämiskeskus Oy, Yleisradio Oy, Solidium Oy ja Leijona Catering Oy. Metsähallitus-liikelaitos kuuluu sektoriin **yritykset**. |

### Tiliryhmän 30. Maksullisen toiminnan tuotot selite muuttuu

Tiliryhmän *30. Maksullisen toiminnan tuotot* selitettä tarkennetaan siten, että selitteestä käy aiempaa yksiselitteisemmin ilmi tiliryhmässä käytettävä sektorijaottelu. Muutokset on korostettu lihavoinnilla (lisäykset) tai yliviivauksella (poistot):

|  |  |
| --- | --- |
| Tiliryhmä | Uusi selite |
| 30. Maksullisen toiminnan tuotot | Tähän tiliryhmään kirjataan maksullisen toiminnan tuotot lukuun ottamatta vuokratuottoja sekä kiinteistön, rakennuksen ja huoneiston vuokraamiseen liittyviä käyttökorvaustuottoja, jotka kirjataan tiliryhmään 31.  Maksullisen toiminnan tuotot on jaettu sektoreittain. **~~Sektorimäärittelyt on esitetty tarkemmin luokan 8. Siirtotalouden tuotot ja kulut yhteydessä~~**~~.~~ Sektorimäärittelyjä on kuvattu myös tililuokan *8. Siirtotalouden tuotot ja kulut* yhteydessä, mutta t**iliryhmässä 30 käytetään kuitenkin tililuokkaan 8 verrattuna karkeampaa jaottelua. Tiliryhmässä 30 käytettävä sektorijaottelu on seuraavanlainen:**   * **Paikallishallinto: Tileillä 30000, 30100, 30200 ja 30300 käytetään sektoria Paikallishallinto. Sektori pitää sisällään tilastokeskuksen sektoriin 1313 Paikallishallinto kuuluvat organisaatiot** * **Kotitaloudet: Tileillä 30010, 30110, 30210 ja 30310 käytetään sektoria Kotitaloudet. Sektori pitää sisällään tilastokeskuksen sektoriin 14 Kotitaloudet kuuluvat organisaatiot** * **Yritykset:** **Tileillä 30020, 30120, 30220 ja 30320 käytetään sektoria Yritykset. Sektoriin ”Yritykset” kuuluvat Tilastokeskuksen sektoriin ”S.11 Yritykset” kuuluvat organisaatiot.** * **EU: Tileillä 30030, 30130, 30230 ja 30330 käytetään sektoria Euroopan unionin toimielimet. Sektoriin ”Yritykset” kuuluvat Tilastokeskuksen sektoriin ” S.212 Euroopan unionin toimielimet” kuuluvat organisaatiot.** * **Sisäiset: Tilejä 30080, 30180, 30280 ja 30380 käytetään valtion sisäisen maksullisen toiminnan tuottojen kirjaamiseen** * **Muut: Tileille 30090, 30190, 30290 ja 30390 kirjataan muille kuin edellä mainituille sektoreille kuuluvilta organisaatioilta saatavat maksullisen toiminnan tuotot. Näitä tilastokeskuksen sektoriluokituksen sektoreita ovat S.12 Rahoitus- ja vakuutuslaitokset, S.1311 (pois lukien sisäiset tuotot), S.1314 Sosiaaliturvarahastot, S.15 Kotitalouksia palvelevat voittoa tavoittelemattomat yhteisöt, S.211 Euroopan unionin jäsenvaltiot sekä S.22 Euroopan unionin ulkopuoliset valtiot ja kansainväliset järjestöt.** |

### Yritykset-termin käyttöönottoon liittyvät tilin nimien ja selitteiden muutokset

Yritys-sektorilta saatujen tuottojen kirjaamisessa käytettävillä tileillä muutetaan aiemmin käytetty termi elinkeinoelämä termiksi yritykset. Muutos on samanlainen kuin aiemmin tässä dokumentissa kuvatut tililajitasoiset selitteiden muutokset. Muutokset on kuvattu lihavoidulla tekstillä:

|  |  |  |
| --- | --- | --- |
| Tili | Uusi nimi | Uusi selite |
| 30020/30020000 | Maksuperustelain mukaiset liiketaloudelliset tuotot **yrityksiltä** | Tämä tili sisältää yrityksille **~~ja muulle elinkeinoelämälle~~** luovutetuista, maksuperustelain mukaan liiketaloudellisin perustein hinnoitelluista, muista kuin julkisoikeudellisista suoritteista saadut tuotot. Tähän kuuluvat myös elinkeinonharjoittajina toimiville kotitalouksille sekä valtion liikelaitoksille myydyistä suoritteista tai palveluista saadut tuotot. Rahoitus- ja vakuutuslaitoksilta saadut tuotot kirjataan liikekirjanpidon tilille 30090000 Maksuperustelain mukaiset muut liiketaloudelliset tuotot. |
| 30120/30120000 | Maksuperustelain mukaiset julkisoikeudelliset tuotot **yrityksiltä** | Tämä tili sisältää yrityksille **~~ja~~** **~~muulle elinkeinoelämälle~~** luovutetuista, maksuperustelain mukaisista julkisoikeudellisista suoritteista saadut tuotot. |
| 30220/30220000 | Erillislakien mukaiset liiketaloudelliset tuotot **yrityksiltä** | Tämä tili sisältää yrityksille **~~ja muulle elinkeinoelämälle~~** luovutetuista, liiketaloudellisin perustein hinnoitelluista suoritteista saadut tuotot silloin, kun suoritteiden maksullisuus perustuu muuhun kuin maksuperustelakiin. Tähän kuuluvat myös elinkeinonharjoittajina toimiville kotitalouksille myydyistä suoritteista tai palveluista saadut tuotot silloin kun suoritteiden maksullisuus perustuu muuhun kuin maksuperustelakiin. |
| 30320/30320000 | Erillislakien mukaiset julkisoikeudelliset tuotot **yrityksiltä** | Tämä tili sisältää yrityksille **~~ja~~** **~~muulle elinkeinoelämälle~~** luovutetuista, julkisoikeudellisista suoritteista saadut tuotot silloin, kun suoritteiden maksullisuus perustuu muuhun kuin maksuperustelakiin. Tähän kuuluvat myös elinkeinonharjoittajina toimiville kotitalouksille myydyistä suoritteista tai palveluista saadut tuotot silloin kun suoritteiden maksullisuus perustuu muuhun kuin maksuperustelakiin. |
| 39600/39600000 | Yhteistoiminnan kustannusten korvaukset **yrityksiltä** | Tämä tili sisältää yrityksiltä **~~ja muulta elinkeinoelämältä~~** saadut yhteistoiminnan ja yhteisten hankkeiden kustannusten korvaukset. |
| 39700/39700000 | Yhteisrahoitteisen toiminnan tuotot **yrityksiltä** | Tämä tili sisältää yrityksiltä **~~ja muulta elinkeinoelämältä~~** saadut yhteisrahoitteisen toiminnan tuotot. |
| 82300/82300000 | Käyttötalouden tuotot, **yritykset** | Tämä tili sisältää yrityksille ja elinkeinonharjoittajina toimiville kotitalouksille valtionosuudet käyttötalouteen. **Yrityksille** maksettavat investointeihin ja lainojen lyhennyksiin liittyvät avustukset käsitellään pääomatalouden kuluissa **yrityksille.** |
| 82340/82340000 | Valtionavustukset pääomatalous, **yritykset** | Tämä tili sisältää yrityksille ja elinkeinonharjoittajina toimiville kotitalouksille maksettavatavat valtionavustukset pääomatalouteen. Näitä ovat esimerkiksi investointeihin ja lainojen lyhennyksiin liittyvät avustukset.  **Yrityksille** maksettavat korkotuet käsitellään käyttötalouden kuluissa **yrityksille.** |

Näissä tileissä vastaava muutos on tehty tilin nimeen, sen sijaan selitteeseen ei tule muutoksia. Termi ”elinkeinoelämä” on korvattu termillä ”yritykset”

|  |  |
| --- | --- |
| Tili | Uusi nimi |
| 80300/80300000 | Käyttötalouden tuotot, **yritykset** |
| 80310/80310000 | Pääomatalouden tuotot, **yritykset** |
| 82310/82310000 | Valtionavustukset käyttötalous, **yritykset** |
| 82320/82320000 | Muut siirtotalouden kulut käyttötalous, **yritykset** |
| 82330/82330000 | Valtionosuudet pääomatalous, **yritykset** |
| 82340/82340000 | Valtionavustukset pääomatalous, **yritykset** |
| 82350/82350000 | Muut siirtotalouden kulut pääomatalous, **yritykset** |

# Muut muutokset

## Ennakonpidätyksiin ja sosiaaliturvamaksuihin liittyvien lyhytaikaisten saamisten uusi lisäjaottelu

Palkanlaskennassa palkansaajalta pidätetyt ennakonpidätykset kirjataan ennakonpidätysten tasetilille 25800100 Ennakonpidätykset (T) ja tilitetään kuukausittain verohallinnolle. Maksun yhteydessä ennakonpidätykset kirjataan pois ko. tililtä. Omaverossa ennakonpidätyksille voi kuitenkin kertyä avointa saldoa. Tällöin Omaveron saldo on miinuksella eikä miinussaldo vähene. Viivästyskorkojen/myöhästymismaksujen välttämiseksi verohallinnolle maksetaan miinussaldon määrän rahaa kassamaksuna. Lähtökohtaisesti tämä kassamaksu katsotaan saatavaksi, koska kassamaksu peritään selvityksen jälkeen takaisin. Saldovirhe voi johtua esimerkiksi siitä, että palkansaajien ansiotietoja on ilmoitettu virheellisesti tulorekisteriin.

Palkeiden henkilöstöpalvelut selvittää, mistä Omaveron saldon ero johtuu. Tämä uusi perustettava tili helpottaa Omavero saldo selvityksiä. Virheet korjataan ja korjauksien johdosta Omaveron saldo muuttuu hyvityksen puolelle eli ns. plussaldoksi. Palkeet pyytää korjauksen jälkeen verohallinnolta takaisin aiemmin maksetun kassamaksun määrän. Saatava kuitataan verohallinnon maksaman tilityksen yhteydessä kirjanpitoon.

|  |  |
| --- | --- |
| Tili | Selite |
| 17490500 Muut lyhytaikaiset saamiset, ennakonpidätykset ja sosiaaliturvamaksut (T), | Tilille kirjataan kassamaksuna Verohallinnolle maksettavat Omaveron ennakonpidätysten ja sosiaaliturvamaksujen saldon korjaukset. |

## Valtionavustusjärjestelmän käyttöön tulevat velkatilien lisäjaottelut

Uuden valtionavustusjärjestelmän käyttöön otetaan omia, pelkästään ko. järjestelmälle tarkoitettuja velkatilien lisäjaotteluja. Lisäjaottelut otetaan käyttöön mm. täsmäytysten, tasetilierittelyjen laadinnan sekä erilaisten selvittelytilanteiden helpottamiseksi.

|  |  |
| --- | --- |
| Tili | Selite |
| 26270010 Siirtotalouden vastikkeettomiin kuluihin liittyvät velat, VA-järjestelmä (T) | Tämä tili sisältää VA-järjestelmässä käsiteltävistä vastikkeettomista siirtotalouden kuluista sen osan, jota ei vielä ole maksettu maksunsaajalle ja saaja on muu kuin valtion virasto, laitos tai talousarvion ulkopuolella oleva valtion rahasto. |
| 26278010 Siirtotalouden vastikkeettomiin kuluihin liittyvät velat, VA-järjestelmä, sisäiset (T) | Tälle tilille kirjataan VA-järjestelmässä käsiteltävät valtion virastoon tai laitokseen kohdistuvat siirtotalouden kuluihin liittyvät velat, silloin kun rahoittajana on talousarvion ulkopuolinen valtion rahasto.  Tämä tili sisältää VA-järjestelmässä käsiteltävistä vastikkeettomista siirtotalouden kuluista sen osan, jota ei vielä ole maksettu maksunsaajalle ja rahoittaja on talousarvion ulkopuolella oleva valtion rahasto ja saaja on valtion virasto tai laitos. |
| 26298010 Muut lyhytaikaiset velat, VA-järjestelmä, sisäiset (T) | Tälle tilille kirjataan VA-järjestelmässä käsiteltävät valtion virastoon tai laitokseen kohdistuvat velat, silloin kun kyse on yhteisrahoitteisesta toiminnasta.  Tämä tili sisältää VA-järjestelmässä käsiteltävistä vastikkeettomista siirtotalouden kuluista sen osan, jota ei vielä ole maksettu maksunsaajalle ja rahoittaja on talousarvion ulkopuolella oleva valtion rahasto ja saaja on valtion virasto tai laitos. |

## Tilimuutokset liittyen talletusten ja maksuliiketilien korkoihin

Tilikartasta on puuttunut tililajista 510 Korkokulut tilin lisäjaottelu, jolle kirjataan tehdyistä talletuksista maksettavat korkomenot. Tarve muodostuu tilanteessa, jossa talletuksen tekijä joutuu poikkeuksellisesti maksamaan korkoa negatiivisten korkojen vallitessa. Aikaisemmin myös korkomenot talletuksista oli kirjattu korkotuloihin.

Tätä tarkoitusta varten lisätään tilin lisäjaottelut:

|  |  |  |  |
| --- | --- | --- | --- |
| Tili | Tilin nimi | Tilin selite | Muutoksen perustelut ja vaikutus toimintaan |
| 51000001 | Korkomenot talletuksista | Tämä tili sisältää maksetut korkomenot tehdyistä talletuksista.  Tämä tili on Valtiokonttorin, Valtion eläkerahaston ja Ulosottolaitoksen käytössä. | Tilikartasta on puuttunut tililajista 510 Korkokulut tilin lisäjaottelu, jolle kirjataan tehdyistä talletuksista maksettavat korkomenot. Tarve muodostuu tilanteessa, jossa talletuksen tekijä joutuu poikkeuksellisesti maksamaan korkoa negatiivisten korkojen vallitessa. Aikaisemmin myös korkomenot talletuksista oli kirjattu korkotuloihin. |
| 51000006 | Maksetut korot maksuliiketileiltä | Tämä tili sisältää maksetut korkomenot maksuliiketileiltä.  Tämä tili on Valtiokonttorin käytössä. | Tilikartasta on puuttunut tililajista 510 Korkokulut tili, jolle kirjataan saldollisille maksuliiketileiltä maksettavat korot. |

Edelliseen muutokseen liittyen täsmennetään lisäjaottelun 50000001 nimeä ja selitettä. Muutokset on kuvattu lihavoidulla tekstillä

|  |  |  |  |
| --- | --- | --- | --- |
| Tili | Tilin nimi | Tilin selite | Muutoksen perustelut ja vaikutus toimintaan |
| 50000001 | **Korkotulot** talletuksista | **Tämä tili sisältää saadut korkotulot tehdyistä talletuksista.**  Tämä tili on Valtiokonttorin, Valtion eläkerahaston ja Ulosottolaitoksen käytössä. | Tilin nimeä ja selitettä täsmennetty kuvaamaan paremmin tilin käyttötarkoitusta. |

## Tilin 90120 Valmisteverot sekä tiliin kuuluvien alajaottelujen selitteiden selkeyttäminen

Tilille 90120 kirjataan valmisteverot, eikä käytäntöä tällä muutoksella muuteta. Tilin 90120 sekä alajaottelun 90120000 selitteitä muutetaan siten, että selitteet kuvaavat aiempaa paremmin tilin/lisäjaottelun käyttötarkoitusta. Muutokset on kuvattu lihavoidulla tekstillä:

|  |  |  |
| --- | --- | --- |
| Tili | Selite | Muutoksen perustelut ja vaikutus toimintaan |
| 90120 Valmisteverot | Tämä tili sisältää **valmisteverot. Näitä ovat esimerkiksi** tupakka-, alkoholi-, virvoitusjuoma- ja **energiavero**. | Tilin selitteen aiempi muoto oli *”Tämä tili sisältää tupakka-, alkoholi-, makeis-, virvoitusjuoma- ja polttoaineveron.”*  Tässä muutoksessa tilin selite kirjoitettiin sellaiseksi, että selite kattaa myös mahdolliset jatkossa käyttöönotettavat uudet valmisteverot, eikä toisaalta vastaavasti viittaa mahdollisiin poistettaviin valmisteverotuksen muotoihin.  Lisäksi selitteestä muutettiin sana ”polttoainevero” sanaksi ”energiavero”, sillä tili sisältää myös muun energiaverotuksen kuin polttoaineverotuksen.  Nämä selitteen muutokset eivät vaikuta tilin sisältöön. Muutoksen tarkoituksena on selkeyttää tilin sisällön kuvausta. |
| 90120000 Valmisteverot | **Tämä tili sisältää valmisteverot, pois lukien energiaverot. Energiaverot kirjataan lisäjaotteluille 90120001–90120003.** | Lisäjaottelun selitteen aiempi muoto oli ” *”Tämä tili sisältää tupakka-, alkoholi-, makeis-, virvoitusjuoma- ja polttoaineveron.”*  Aiempi sisältö ei vastannut todellisuutta, sillä lisäjaottelulle ei kirjata polttoaineveroa. Energiaverot (kuten polttoaineverot) kirjataan lisäjaotteluille 90120001–90120003.  Nämä selitteen muutokset eivät vaikuta lisäjaottelun sisältöön. Muutoksen tarkoituksena on selkeyttää lisäjaottelun sisällön kuvausta. |

## Käytöstä poistettavat tilien lisäjaottelut

Näiden erillisten lisäjaottelujen tarve on poistunut, minkä vuoksi lisäjaottelut poistetaan käytöstä. Lisäjaottelut ovat olleet vain Suomen akatemian käytössä:

|  |  |
| --- | --- |
| Tili | Tilin nimi |
| 82020100 | Tutkimuskulut paikallishallinnolle |
| 82020200 | Tutkimusennakot paikallishallinnolle |
| 82320100 | Tutkimuskulut elinkeinoelämälle |
| 82320200 | Tutkimusennakot elinkeinoelämälle |
| 82560100 | Tutkimuskulut voittoa tavoittelemattomille |
| 82560200 | Tutkimusennakot voittoa tavoittelemattomille |
| 82940100 | Tutkimuskulut yliopistoille |
| 82940200 | Tutkimusennakot yliopistoille |

## Uudet kustannuslaskennassa käytettävät vyörytystilit

999-alkuisia liikekirjanpidon tilien lisäjaotteluita käytetään Kieku-tietojärjestelmän yhteydessä käytettävässä kustannuslaskentamenetelmässä kustannusten kohdistamiseen. Lisäjaottelut 99900715 – 99900719 on perustettu tarvittaessa mahdollistamaan useampia kohdistusvaiheita ydintoimintojen avustavien tehtävien kohdistamiseen, mikäli kohdistaminen ja/tai raportointi vaativat useamman ydintoimintojen avustavien tehtävien vyörytyksiin tarkoitetun vyörytystilin käyttöönottoa jo olemassa olevien tilien 99900700 - 99900714 lisäksi. Nämä uudet lisäjaottelut on lueteltu alla olevassa taulukossa.

|  |  |  |
| --- | --- | --- |
| Tili | Tilin nimi | Tilin selite |
| 99900715 | Ydintoimintojen avustavat tehtävät 6 | Kirjanpitoyksikkö ottaa tilin tarvittaessa käyttöönsä, mikäli ydintoimintojen avustavien tehtävien kohdistaminen ja/tai raportointi vaativat useamman ydintoimintojen avustavien tehtävien vyörytyksiin tarkoitetun vyörytystilin käyttöönottoa tilin 99900700 lisäksi. Kirjanpitoyksikkö määrittää tilin käytön.  Tili voi sisältää toimintohierarkioiden 60 Tukitoiminnot (pl. 6700 Kiinteistöhallinto ja 6400 Tietohallinto) toimintojen kustannuksia sekä mahdollisesti kirjanpitoyksikön muut ydintoimintojen avustavat tehtävät.” |
| 99900716 | Ydintoimintojen avustavat tehtävät 7 | Kirjanpitoyksikkö ottaa tilin tarvittaessa käyttöönsä, mikäli ydintoimintojen avustavien tehtävien kohdistaminen ja/tai raportointi vaativat useamman ydintoimintojen avustavien tehtävien vyörytyksiin tarkoitetun vyörytystilin käyttöönottoa tilin 99900700 lisäksi. Kirjanpitoyksikkö määrittää tilin käytön.  Tili voi sisältää toimintohierarkioiden 60 Tukitoiminnot (pl. 6700 Kiinteistöhallinto ja 6400 Tietohallinto) toimintojen kustannuksia sekä mahdollisesti kirjanpitoyksikön muut ydintoimintojen avustavat tehtävät.” |
| 99900717 | Ydintoimintojen avustavat tehtävät 8 | Kirjanpitoyksikkö ottaa tilin tarvittaessa käyttöönsä, mikäli ydintoimintojen avustavien tehtävien kohdistaminen ja/tai raportointi vaativat useamman ydintoimintojen avustavien tehtävien vyörytyksiin tarkoitetun vyörytystilin käyttöönottoa tilin 99900700 lisäksi. Kirjanpitoyksikkö määrittää tilin käytön.  Tili voi sisältää toimintohierarkioiden 60 Tukitoiminnot (pl. 6700 Kiinteistöhallinto ja 6400 Tietohallinto) toimintojen kustannuksia sekä mahdollisesti kirjanpitoyksikön muut ydintoimintojen avustavat tehtävät.” |
| 99900718 | Ydintoimintojen avustavat tehtävät 9 | Kirjanpitoyksikkö ottaa tilin tarvittaessa käyttöönsä, mikäli ydintoimintojen avustavien tehtävien kohdistaminen ja/tai raportointi vaativat useamman ydintoimintojen avustavien tehtävien vyörytyksiin tarkoitetun vyörytystilin käyttöönottoa tilin 99900700 lisäksi. Kirjanpitoyksikkö määrittää tilin käytön.  Tili voi sisältää toimintohierarkioiden 60 Tukitoiminnot (pl. 6700 Kiinteistöhallinto ja 6400 Tietohallinto) toimintojen kustannuksia sekä mahdollisesti kirjanpitoyksikön muut ydintoimintojen avustavat tehtävät.” |
| 99900719 | Ydintoimintojen avustavat tehtävät 10 | Kirjanpitoyksikkö ottaa tilin tarvittaessa käyttöönsä, mikäli ydintoimintojen avustavien tehtävien kohdistaminen ja/tai raportointi vaativat useamman ydintoimintojen avustavien tehtävien vyörytyksiin tarkoitetun vyörytystilin käyttöönottoa tilin 99900700 lisäksi. Kirjanpitoyksikkö määrittää tilin käytön.  Tili voi sisältää toimintohierarkioiden 60 Tukitoiminnot (pl. 6700 Kiinteistöhallinto ja 6400 Tietohallinto) toimintojen kustannuksia sekä mahdollisesti kirjanpitoyksikön muut ydintoimintojen avustavat tehtävät.” |